CONCEPŢIA CREȘTINĂ DESPRE TRANSPLANT 


1. Noi, creştinii, nu trebuie să uităm că o faptă (medicală, 
terapeutică) este bună atunci când toate componentele ei sunt bune 
ŞI, deci, sunt conform firii, restaurând în omul bolnav armonia sufletului 
şi a trupului (ca făptură creată de Dumnezeu după chipul Său ca să trăiască 
veşnic în comuniune cu El, cu semenii și cu îngerii), fără să profite de 
neștiința altora şi fără să provoace efecte secundare (daune colaterale) mai 
grave decât boala în sine care trebuia tratată. Ştiinţa medicală nu trebuie 
să prelungească viața trupească a omului cu orice preţ (călcând pe 
cadavre, la propriu chiar, dispreţuind lucrarea creatoare a lui Dumnezeu 
şi încălcând dreptul la viaţă și demnitatea eterne ale altora), ci trebuie să 
urmărească prevenirea bolilor (sufleteşti şi trupeşti), ameliorarea 

suferințelor şi vindecarea lor respectând legile naturii şi normele creştine 
de bioetică. Transplantul are mai toate componentele forţate, imorale şi 
chiar antinaturale, cea mai fioroasă fiind „vânătoarea” şi rezervarea 
urgentă a „donatorului” cu maximă compatibilitate (aici se învârt banii cei 
mai negrii care schimbă prioritățile „clienților” în listele de aşteptare). Iar 
fără o tehnologie medicală avansată, căutarea „donatorului” şi transplantul 


sunt imposibil de realizat. 


2. Dumnezeu, ca un Creator dătător de viaţă, Mântuitor şi Părinte 
iubitor al tuturor, îngăduie fiecărui om boala (mai gravă sau mai 
uşoară) în mod pedagogic: a) ca urmare şi mustrare pentru păcatele 
personale sau ale părinților; b) ca încercare a credinţei omului (inclusiv a 
ierarhiei valorilor lui) şi c) ca încercare a credinţei şi solidarităţii celor din 
Jur. Testul boli/suferinţer/crucii are, aşadar, rolul de a ne trezi din părutul 
nostru confort trupesc şi sufletesc şi din visarea că Dumnezeu ne ocroteşte 
doar când „ne merge bine” (avem sănătate, pace şi spor în casă) şi de a ne 
chema spre Dumnezeu cel Viu şi a cărui purtare de grijă este 


atotînţeleaptă. 


3. Dumnezeu - Doctorul suprem (Care nu trece cu vederea nici o 
fărâmă din viaţa noastră, nici o suferinţă a trupului și nici o vibrație 
a sufletului) foloseşte totdeauna boala incurabilă a trupului ca terapie 
intensivă a sufletului, căci, de cele mai multe ori, atunci când îşi simte 
moartea la ușă, omul se problematizează, se interiorizează precum fiul 
risipitor, şi se pocăieşte spre împăcarea cu Dumnezeu, reordonându-şi 
viaţa în conformitate cu rânduielile Lui prezente în natură, în Scriptură și 


în cerul inimii lui (oricât ar încerca unii să astupe acest glas al conștiinței). 


4. Chiar dacă uneori trupul omului nu poate fi salvat din boală şi 
moarte, sufletul poate fi salvat prin pocăință din moartea veşnică și 


din cel mai întunecos iad al patimilor, necredinţei şi mândriei, acceptând 


că Dumnezeu ştie mai bine ca noi ce ne este de folos pentru mântuire. 
Deci trebuie să ne tăiem voia proprie (legată de conservarea şi prelungirea 
cu orice chip a vieţii trupeşti, mai ales când pentru aceasta sunt afectate 
viaţa vremelnică şi cea veşnică ale altui om) ca să împlinim voia lui 


Dumnezeu care vizează mântuirea noastră a tuturor. 


5. Dumnezeu ne-a dat cele 10 porunci cu titlu obligatoriu, nu 
facultativ, şi în ele găsim, pe lângă celelalte: să nu ucizi, să nu furi şi să 
nu pofteşti nimic din ce este al aproapelui tău (şi nu doar soțul, soția sau 
obiectele exterioare, ci nici organele interne!). Deci lăcomia și obrăznicia 
unora de a atenta la jefuirea unui semen de organe (fie aşa zisul primitor 
„salvat”, fie medicii şi asistenții complici la furt şi crimă, fie aparținătorii 
„donatorului” care consimt la transplant fără să ştie miza lui reală) este 
cauza primordială a acestui lanţ de păcate care formează „mafia 
transplanturilor de organe”. Un creştin adevărat nu apelează niciodată 
la transplant şi nu trebuie să fie părtaş niciodată la păcatele aferente 
acestuia, mai ales când ştie că „trupul este templu al Duhului Sfânt” (şi 
va învia cândva unit cu sufletul care l-a locuit) şi nu are dreptul de a abuza 
de vreo bucată nici din trupul lui, nici din al altui om, aflat și el în pronia 
lui Dumnezeu îndemnătoare la pocăință şi mântuire. Și pentru acesta 
(pentru „donatorul” posibil de organe) a murit Mântuitorul Hristos pe 
Cruce, ca el să se pocăiască şi să creadă în EI, chemat fiind de Dumnezeu 


inclusiv prin suferinţa accidentului şi a comei trupeşti (adesea confundată 


cu „moartea cerebrală”). Trupul omului are valoare eternă pentru toţi, 
inclusiv după moartea biologică, el este o taină ce poartă în veșnicie 
pecetea sufletului și nu poate fi considerat o simplă marfă de larg 
consum accesibilă „clienţilor” bogaţi sau disperaţi după viaţa 
pământească. Din punct de vedere teologic, aşadar, și „primitorul” şi 
medicii, dar şi „donatorul” (dezinformat, păcălit sau neîntrebat deloc, în 
caz că e conştient) și aparţinătorii lui fac păcate mari acceptând, dorind şi 
implementând transplantul, reprezentând un abuz de putere înaintea 

Creatorului trupului şi sufletului uman. Nu poţi pretinde că iubeşti pe un 
om (copil, prieten, etc.) încălcând iubirea de Dumnezeu şi nerespectând 
poruncile şi pronia Lui şi taina altui om suferind (a „donatorului”) de care 


vrei să profiți. 


6. Termenul şi conceptul de „moarte cerebrală” (de fapt este o comă 
profundă, uneori indusă deliberat) inventate şi promovate după anii 1980 
în special pentru a da acoperire medicală intervenției de jaf asupra 
„donatorului” care, oricum, după cum zic medicii criminali, nu s-ar mai 
putea recupera din starea de m.c.. Pentru aceşti măcelari, m.c. este egală 
cu moartea biologică, ireversibilă, dar acest lucru este o minciună. 
Conectati la aparate, pacienţii consideraţi „donatori” în m.c. sunt vii, unii 
chiar aud, înţeleg, dar nu se pot mișca din cauza anestezicelor administrate 


(nu cumva să-și revină din m.c.). Din punct de vedere teologic, moartea 


înseamnă despărţirea sufletului de trup şi încetarea oricărei 
funcţionări a organelor constatată clinic, fiind un proces mai complex 
decât încetarea oricărei activităţi cerebrale (şi cardio-respiratorii). 
Noi ştim că de la început diavolul a fost mincinos, urâtor și ucigaș de 
oameni şi a căutat să-i atragă pe oameni în răzvrătirea lui (sin)ucigașă faţă 
de Creatorul şi Binefăcătorul lor, evident nu numai prin instigări pline de 
violenţă, ci mai ales prin viclenii mieroase, prin pretexte „retorice”, 
ştiinţifice și chiar fantastice, care oferă, chipurile, justificări sub masca 
binelui. Așa face şi în cazul transplantului: aduce ca argument „salvarea” 
mai multor vieţi trecătoare prin jefuirea şi omorârea „donatorilor” care, 
din purtarea de grijă pedagogică a lui Dumnezeu cu ei, au suferit diverse 
accidente grave (şi au ajuns pe mâna medicilor, dintre care unii, lipsiți de 
orice perspectivă creştină a gândirii şi de orice moralitate, se şi grăbesc să 
profite... şi încă bine de tot). Oricum, „primitorul” unui organ transplantat 
nu are garantată prelungirea vieții trupești nici măcar cu 3-7 ani (cât ar fi 
estimativ, chipurile, „termenul de garanție” al noului organ), de cele mai 
multe ori moartea lui intervenind mult mai repede fie datorită 
complicațiilor legate de (ne)adaptarea organului nou la trupul vechi, fie 
scăderii imunităţi generale necesare adaptării cu noul organ (necesare 
micşorării riscului apariției fenomenului de respingere), fie repetării 
transplantului în cazul îmbolnăvirii noului organ (adesea tot de boala 


veche existentă în întregul corp, în sânge și în limfă), ş.a... 


7. Din perspectivă creștină, singurele acceptate sunt transfuzia de 
sânge şi transplantul de măduvă (care nu afectează „donatorul”), dar şi 
acestea efectuate în condiții de maximă igienă, responsabilitate şi 
securitate (de exemplu nu se acceptă recoltări de la oameni afectaţi de boli 


genetice sau contagioase, etc.). 


Prelevarea organelor de la „donatori” reprezintă un „ritual” sinistru, 
despre care mulți habar nu au. Astfel, prelevarea unui organ nepereche 
(inimă, etc.) înseamnă în mod limpede crimă (moartea „donatorului”), 
oricât de mult încearcă propagandiştii să camufleze aceasta prin 


argumente log(ore)ice. De asemenea, prelevarea unui organ pereche 


(rinichi, plămâni, etc) conduce la îmbolnăvirea şi, în timp, chiar la moartea 
accelerată a donatorului. Există nişte statistici ale unui ziarist american 
care a constatat că, la trei ani după prelevarea unui organ pereche, 
donatorii muriseră în proporție de peste 70% (dr. Pavel Chirilă are aceste 
date). Deci donatorii care-şi vând organe pe bani sunt consideraţi nu doar 
lacomi şi vicleni, ci şi sinucigaşi, contribuind la automutilarea și la 
autodistrugerea trupului propriu în care ar trebui să lucreze faptele 


sfinţeniei și ale mântuirii. 


In concluzie, transplantul se înscrie în panoplia mai nouă de viclenii 
(postmoderniste şi transumaniste) ale diavolului (între care mai amintim: 


avort, eutanasie, clonare, criogenie, fertilizare in vitro, vaccinuri, 


manipulări genetice, homosexualitate şi gender-ism) care caută să 
întortocheze mintea omului pe căile minciunii, pervertirii și ale răzvrătirii 
față de Dumnezeu-Creatorul şi faţă de legile Lui (puse de Fiul și 
Cuvântului Lui - prin Care toate s-au făcut - prezente în natură, în Biserică 
şi în Scriptură) şi să-i ofere aceeaşi perspectivă/ispită a „autodivinizării” 
prin tehnologia folosită nu spre înmulțirea iubirii de Dumnezeu și de 
semeni, ci spre edificarea unui „paradis” pământesc ateu şi a unei vieți 
terestre cât mai lungi, indiferent de câte victime sunt lăsate în urmă... Vezi 


şi alte mărturii la: 


- https://marturieathonita.ro/ce-au-spus-parintii-paisie- 
aghioritulporfirie-sofronie-saharov-si-mitropolitul-hierotheos- 
vlachosdespre-transplantul-de-organe/ 

- http:/Ayww.culturavietii.ro/2014/07/16/transplant-organe- 
moartecerebrala-crestinism-ortodox/ 

- http://stiripentruviata.ro/category/bioetica/moarte-cerebrala/ - 
https://www.activenews.ro/prima-pagina/ProblemaARZATOARE- 
a-transplantului-de-organe.-Stiinta-confirma- 
DONATORII-aflati-in-MOARTE-CEREBRALA-sunt-VII-35360 

- https://www.youtube.com/watch?v=wBki48h2w2Q 

- https://www.apologeticum.ro/2008/1 1/provocarile- 
contemporaneale-bioeticii/ 


